পুলিশের মেয়েকে ধর্ষণের ঘটনা! প্রকাশ্যে এল আরও তথ্য

উত্তর ২৪ পরগনা: উত্তর ২৪ পরগনার বসিরহাটের হাড়োয়া থানার মোহনপুর পূর্বপাড়ায় পুলিশ কর্মীর মেয়েকে ধর্ষণের অভিযোগে গোটা রাজ্য তোলপাড়। জানা গিয়েছে, নির্যাতিতার বাবা কলকাতা পুলিশের একজন কনস্টেবল। এই ঘটনায় অভিযোগ ওঠে বিখ্যাত ইউটিউবার অরবিন্দু মন্ডল ও তার ছেলে সায়ন মন্ডলের বিরুদ্ধে।

জানা গিয়েছে, তিনি প্রাক্তন সিপিএম মেম্বার ২০০৮ সাল থেকে ২০১৩ সাল পর্যন্ত সক্রিয় সদস্য। তবে, সময়ের সঙ্গে সঙ্গে তার রাজনৈতিক জীবন অনেকটা গুটিয়ে নেন। পাশাপাশি, এলাকায় ভালো শিল্পী হিসেবেও পরিচিতি লাভ করেন অরবিন্দু। বিভিন্ন আবক্ষ মূর্তি সহ হাতের শিল্পীর কাজ করে সুনাম অর্জন করেন তিনি। তারপর ২০১৬ সাল থেকে ধীরে ধীরে ভিডিওগ্রাফির মাধ্যমে বিভিন্ন কমেডি নৃত্য তৈরি করেন। ধীরে ধীরে জনপ্রিয় লাভ করতে শুরু করেন।

আরও পড়ুন: আনন্দপুরে ইঞ্জিনিয়ারিং পড়ুয়াকে ধর্ষণের অভিযোগে গ্রেফতার

২০২২ সাল থেকে ইউটিউবে তার ফ্যান ফলোয়ার ৪৫ লক্ষ। দেশের নামকরা একজন ইউটিউবার হিসেবে শুনাম অর্জন করেন অরবিন্দ মন্ডল ও ছেলে সায়ন মন্ডল । অরবিন্দুর বাবা সহদেব মন্ডল বলেন, আমার ছেলে অত্যন্ত সৎ শিল্পী মানুষ। আমার ছেলের প্রচুর ছেলে মেয়ের জীবিকা দিয়েছে। তাকে অন্যায়ভাবে ভাসানো হয়েছে। সে জেলমুক্ত হয়ে বাড়ি ফিরুক আমি আদালতের কাছে আবেদন জানিয়েছি। নির্যাতিতার মামি কল্পনা মন্ডল ও পিসি মলিনা মন্ডল বলেন মেয়েটা অত্যন্ত ভালো ছিল মেধাবী ছিল অভিযুক্তের আমরা দৃষ্টান্তমূলক শাস্তি চাই।