তৃণমূলের দুই গোষ্ঠী সংঘর্ষে উত্তপ্ত হাড়োয়া

হাড়োয়া: ফের তৃণমূলের (TMC) দুই গোষ্ঠী মধ্যে সংঘর্ষ। যার জেরে রবিবার রাত থেকেই হাড়োয়ার খলিসাদী, ঘাসখালি, কালিনগর সহ বিভিন্ন জায়গায় দফায় দফায় মারপিট। এই ঘটনায় একদিকে যেমন আহত সংখ্যা বেড়ে দাঁড়িয়েছে ১০ জন। তেমনই পুলিশ উভয় পক্ষের প্রায় চোদ্দ জনকে গ্রেফতার করেছে।

আরও পড়ুন: শিক্ষা ব্যবস্থার বেহাল নজির চন্দ্রকোনায়

এই ঘটনার পর এলাকার আইন-শৃঙ্খলার পরিস্থিতি স্বাভাবিক রাখতে বা এলাকায় যাতে কোন গণ্ডগোল ঝামেলা না হয় সেজন্য হাড়োয়ার বিভিন্ন জায়গায় মঙ্গলবার সকাল থেকেই চলছে পুলিশের রূটমার্চ। কুলটি, সোনাপুকুর শংকরপুর, সহ বিভিন্ন জায়গায় সকাল থেকেই একদিকে যেমন চলছে পুলিশের রূটমার্চ অপরদিকে চলছে পুলিশের টহলদারি।